|  |
| --- |
| Projektas  **Projektas** |
| Pagėgių savivaldybės taryba **sprendimas**  **dėl asfaltuotinų žvyrkelių ruožų prioritetinės eilės patvirtinimo** |
| 2017 m. gegužės 8 d. Nr. T1-95 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir atsižvelgdama į Lietuvos automobilių kelių direkcijos prie Susisiekimo ministerijos 2017 m. gegužės 4 d. raštą Nr. 2E-681 ,,Dėl asfaltuotinų žvyrkelių ruožų atrankos“, Pagėgių savivaldybės taryba n u s p r e n d ž i a:

1. Patvirtinti Pagėgių savivaldybėje esančių asfaltuotinų žvyrkelių ruožų prioritetinę eilę pagal Lietuvos automobilių kelių direkcijos prie Susisiekimo ministerijos suformuotą lentelę (pridedama).

2. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Kalbos ir archyvo tvarkytoja Laimutė Mickevičienė

Bendrojo ir juridinio skyriaus vyriausiasis specialistas Valdas Vytuvis

Ūkio skyriaus vedėjas Vladas Baubkus

Parengė Remigijus Lukošius,

Ūkio skyriaus vyresnysis specialistas

Pagėgių savivaldybės tarybos

veiklos reglamento

2 priedas

Dėl asfaltuotinų žvyrkelių ruožų prioritetinės eilės patvirtinimo

(Tarybos sprendimo projekto pavadinimas)

**AIŠKINAMASIS RAŠTAS**

**2017-05-08**

(Data)

1. ***Parengto projekto tikslai ir uždaviniai***

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir atsižvelgdama į Lietuvos automobilių kelių direkcijos prie Susisiekimo ministerijos 2017 m. gegužės 4 d. raštą Nr. 2E-681 ,,Dėl asfaltuotinų žvyrkelių ruožų atrankos“, Pagėgių savivaldybės taryba patvirtina Pagėgių savivaldybėje esančių asfaltuotinų žvyrkelių ruožų prioritetinę eilę pagal Lietuvos automobilių kelių direkcijos prie Susisiekimo ministerijos suformuotą lentelę.

1. ***Kaip šiuo metu yra sureguliuoti projekte aptarti klausimai***
2. ***Kokių teigiamų rezultatų laukiama***

Patvirtina Pagėgių savivaldybėje esančių asfaltuotinų žvyrkelių ruožų prioritetinė eilė pagal Lietuvos automobilių kelių direkcijos prie Susisiekimo ministerijos suformuotą lentelę..

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

***-***

1. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***
2. ***-***
3. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Atsiradus poreikiui šį punktą vykdyti dokumentų rengėjas būtų Ūkio skyrius

1. ***Ar reikalinga atlikti sprendimo projekto antikorupcinį vertinimą***

***-***

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

***-***

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

***-***

1. ***Projekto rengėjas ar rengėjų grupė.***

Pagėgių savivaldybės administracijosūkio skyrius

1. ***Kiti, rengėjo nuomone, reikalingi pagrindimai ir paaiškinimai.***

Ūkio skyriaus vyresnysis

Specialistas\_\_\_\_\_\_\_\_ Remigijus Lukošius\_\_\_\_\_\_

(Rengėjo pareigos) (Parašas) (Rengėjo varas, pavardė)

|  |
| --- |
|  |

**LIETUVOS AUTOMOBILIŲ KELIŲ DIREKCIJA**

**PRIE SUSISIEKIMO MINISTERIJOS**

|  |  |  |  |  |  |
| --- | --- | --- | --- | --- | --- |
| Visoms savivaldybėms, išskyrus Alytaus, Kauno, Klaipėdos, Palangos, Panevėžio, Šiaulių, Vilniaus miestų savivaldybes, Neringos ir Visagino savivaldybes |  |  |  | Nr. |  |
| Į |  | Nr. |  |
|  | | | |

**DĖL ASFALTUOTINŲ ŽVYRKELIŲ RUOŽŲ ATRANKOS**

Lietuvos automobilių kelių direkcija prie Susisiekimo ministerijos (toliau – Kelių direkcija), įgyvendindama žvyrkelių asfaltavimo programą, vykdo 2017–2020 m. asfaltuotinų žvyrkelių ruožų tarp skirtingų kelio dangų („zebrų“) atranką. Kelių direkcija nuolat gauna bendruomenių, fizinių ir juridinių asmenų, Lietuvos Respublikos Seimo narių ir kitų institucijų raštų dėl žvyrkelių asfaltavimo, todėl yra būtina įtraukti savivaldybes į planavimo procesą, efektyviai, racionaliai naudoti valstybės lėšas ir tuo tikslu sudaryti prioritetinę žvyrkelių ruožų asfaltavimo eilę.

Pateikiame Jums nuorodą į tinklalapį http://lakd.lrv.lt/lt/paslaugos/zvyrkeliu-ruozu-atranka, kuriame įdėta **pradinė „zebrų“ atranka** programos „Excel“ ir „PDF“ formatais. Atranka suformuota atsižvelgiant į tai, ar ruožu kursuoja viešasis transportas, ar išasfaltavus ruožą padidės eismo intensyvumas visame kelyje, ar išasfaltuotas ruožas pagerins lankytinų vietų pasiekiamumą, ar išasfaltuotas ruožas pagerins administracinių centrų pasiekiamumą, koks yra vidutinis metinis paros eismo intensyvumas ruože, kiek neasfaltuotų ruožų yra analizuojamame kelyje, taip pat atsižvelgta į visuomenės prašymų skaičių, tolygią kelių plėtrą regionuose, projektų ekonominius rodiklius. Susumavus visų šių rodiklių balus asfaltuotinas žvyrkelio ruožas gali surinkti iki 80 balų. Jūsų patogumui nuorodoje surasite ir **žemėlapį su atrinktų „zebrų“ ruožais**.

Savivaldybė gali daryti įtaką asfaltuotinų ruožų atrankai ir nurodydama prioritetus pridėti projektui iki 20 balų. Rekomenduojame, kad skiriant balus asfaltuotiniems žvyrkelių ruožams Jūs įvertintumėte, kaip projektas atitinka Jūsų savivaldybės ir gretimų savivaldybių regioninės plėtros planus, patvirtintus strateginius ir teritorijų planavimo dokumentus, ar projektas turės svarios teigiamos įtakos vietos gyventojams, savivaldybės teritorijoje esančioms institucijoms ir įmonėms, bendrovėms, švietimo įstaigoms, medicinos centrams.

Prašome, kad programos „Excel“ arba „PDF“ formatais parengtos „zebrai\_2017-04-28“ rinkmenos stulpelyje „Savivaldybė“, panaudojant filtrą, išsirinktumėt Jūsų savivaldybėje esančius ruožus. Suformuotos lentelės stulpelyje „10. Savivaldybės prioritetai“ **nurodykite 5 ruožų prioritetus** mažėjančia tvarka: „I prioritetas“ bus vertinamas 20 papildomų balų, „II prioritetas“ – 16 papildomų balų, „III prioritetas“ – 12 papildomų balų, „IV prioritetas“ – 8 papildomais balais, „V prioritetas“ – 4 papildomais balais.

Prašome, kad Jūsų prioritetinę eilę, parengtą pagal suformuotą lentelę, patvirtintų savivaldybės taryba. Parengtą ir savivaldybės tarybos patvirtintą sąrašą prašome atsiųsti Kelių direkcijai iki 2017 m. gegužės 31. Tuo atveju, jei iki šios datos negausime savivaldybės tarybos patvirtinto sąrašo, savivaldybės balus pridėsime prie pradinės atrankos metu savivaldybės teritorijoje daugiausiai balų surinkusių ruožų.

Kelių direkcija, surinkusi ir įvertinusi informaciją iš visų Lietuvos savivaldybių, sudarys **galutinį „zebrų“ prioritetinį sąrašą**. Galutiniame projektų prioritetiniame sąraše asfaltuotinas žvyrkelio ruožas gali surinkti iki 100 balų. Šiame sąraše projektai bus išdėstyti prioriteto tvarka pagal gautų balų sumą ir įgyvendinami pagal finansavimo galimybes.

|  |  |  |
| --- | --- | --- |
| Direktoriaus pavaduotojas |  | Dainius Miškinis |

V. Grigonis, tel. (8 5)  232 9666, el. p. vytautas.grigonis@lakd.lt

